el el el el el el el el el el el hu el el el el el en el el el hu el ru el ru el el el el en el el el el el el el el el el el el el el el el el el el el el el el el el el el el el el el el el el el el hu el el el el el el el el el en el el el el el nb en el el en el el el el el el el el el el el en el el el el el el nds en pt de fr oc fr ca fr nl en fr nl fr ca fr ja fr nl de zh de fr ca en nl zh pt en fr ru fr ca fr nl zh fr nl de el en fr fr fr es fr fr de en fr fr fr ca fr de el el el en el el el pl el fr tr en fr nb en fr en pt en eu it fr fr en en it sv fr it nl el nb en el el el el el el el el hu en en en en en el el el el el el el el el el en en sv fr de de fr fr fr sv en en sv fr de de fr fr fr sv en en sv fr de de fr fr fr sv en en sv fr de de fr fr fr sv en it en de de zh zh en de en en en en sv en en el en el zh zh zh zh el it zh de ja ja zh ja ru en fr hbs_lat en en el en de zh ja uk ja en en en en en tr en en ja zh en en en fr uk zh zh en en pl en en en en fi sv en ceb he es id id es id id mt nb en en en en en zh en de de de ceb en en en mg en en en en en fr it en ml ru en en id de uk ru uk es en en tr el el el el el el el el el el el el
Το Mercedes-Benz GL-Class X164 ήταν ένα μεγάλο πολυτελές SUV αυτοκίνητο, που κατασκευάστηκε από τη γερμανική αυτοκινητοβιομηχανία Mercedes-Benz, μεταξύ του 2006 και του 2012. Το αυτοκίνητο παρήχθη στη Βόρεια Αμερική και είχε σχεδιαστεί κυρίως για την αμερικανική αγορά και αυτό αποδεικνύεται από τις μεγάλες διαστάσεις του, με το μήκος του να ξεπερνάει τα 5 μέτρα, για πρώτη φορά σε SUV της Mercedes-Benz. Βασίστηκε σε μια μακρύτερη εκδοχή του αμαξώματος του Mercedes-Benz M-Class W164, με αποτέλεσμα να φέρει επίσης αυτοφερόμενο σασί (δηλαδή ενιαίο δομικό σύνολο, γνωστό και ως αμάξωμα μονοκόκ).
Mercedes-Benz GL 450 CDI 4-Matic του 2009 - 2012 (μετά την ανανέωση)
Επίσης, το X164 ήταν και η πρώτη γενιά που έφερε την ονομασία GL-Class. Τελικώς, αντικαταστάθηκε από τη δεύτερη γενιά της GL-Class, η οποία παρουσιάστηκε επίσημα τον Απρίλιο του 2012 στο Σαλόνι Αυτοκινήτου της Νέας Υόρκης, υπό την κωδική ονομασία Mercedes-Benz X166, και παρουσιάστηκε διεθνώς ως μοντέλο της σεζόν (model year) του 2013.
Το ταμπλό ενός δεξιοτίμονου Mercedes-Benz X164 GL 320 CDI 4-Matic του 2007 (έκδοση πριν την ανανέωση του 2009) στην Αυστραλία.
Για πρώτη φορά το X164 παρουσιάστηκε επίσημα τον Ιανουάριο του 2006 στο Διεθνές Σαλόνι Αυτοκινήτου στο Ντιτρόιτ, ΗΠΑ, το οποίο έλαβε χώρα από τις 8 έως τις 22 Ιανουαρίου. Κυκλοφόρησε στη Βόρεια Αμερική μόλις λίγους μήνες μετά, ως μοντέλο της σεζόν (model year) του 2007, ενώ στην Ευρώπη έφτασε τελικώς στις αντιπροσωπείες τον Σεπτέμβριο του 2006 και στις άλλες ηπείρους σταδιακά έως τις αρχές του 2007. Το μοντέλο διατέθηκε συνήθως με το στάνταρ 7-θέσιο σαλόνι, λόγω του μεγάλου μήκους του, αλλά μπορούσε να παραγγελθεί και ως 5-θέσιο, με μια έκπτωση στην τιμή πώλησης.
Παρά το γεγονός ότι το αυτοκίνητο είχε σχεδιαστεί κυρίως για την αγορά των Ηνωμένων Πολιτειών, διατέθηκε επίσημα και στα κράτη της Ευρώπης, μεταξύ των οποίων και στην Ελλάδα, καθώς και στις άλλες ηπείρους, αλλά σε πολύ λιγότερα αντίτυπα. Συγκεκριμένα, είχε ανακοινωθεί εξ αρχής ότι το 80% της παραγωγής του GL-Class X164 προοριζόταν για τη Βόρεια Αμερική, το 15% για την Ευρώπη και το 5% για όλες τις άλλες ηπείρους. Όπως και το συγγενικό και λίγο μικρότερο W164, το X164 κατασκευαζόταν στην Αλαμπάμα των ΗΠΑ, αλλά ειδικότερα το X164 παραγόταν και στην Τολούκα, Μεξικό.
Ως κυριότεροι ανταγωνιστές του X164, είχαν θεωρηθεί τα αντίστοιχων διαστάσεων SUV (όλα μήκους άνω των 5 μέτρων) Audi Q7, Cadillac Escalade, Lincoln Navigator, Lexus LX και Toyota Sequoia, και σε κάποιο βαθμό και τα λίγο μικρότερα BMW X5 E70, Volvo XC90 πρώτης γενιάς, Range Rover και Toyota Land Cruiser.
2007 Motor Trend «SUV of the Year».[1]
2008 Car and Driver «10 Best Trucks and SUVs» award (βραβείο).[2]
2011 AutoPacific «Motorist Choice Award» στην κατηγορία των SUV.[3]
Mercedes-Benz GL 320 CDI 4-Matic του 2006 - 2009 στη Γερμανία.
ανά 100 km (λίτρα)
GL 350 CDI BlueEFFICIENCY
GL 350 CDI BlueTEC
1 Ειδικότερα στην αγορά των ΗΠΑ η έκδοση των 5.5 λίτρων διατέθηκε με αυτή την ονομασία.
2 Ηλεκτρονικά περιορισμένη, για λόγους ασφαλείας κατά την οδήγηση.
Η πρώτη επίσημη παρουσίαση της Mercedes-Benz GL-Class X164 στο Washington Auto Show στις ΗΠΑ τον Ιανουάριο του 2006.
Παρακάτω παρουσιάζονται οι ετήσιες πωλήσεις της GL-Class X164 στην Ευρωπαϊκή Ένωση και στις Ηνωμένες Πολιτείες.[4][5] Να σημειωθεί ότι τα νούμερα του τελευταίου έτους, του 2012, περιλαμβάνουν και τις πρώτες πωλήσεις της διαδόχου GL-Class X166. Οι χρονολογίες δίνονται σε ημερολογιακά έτη και όχι σε σεζόν (model years).
↑ «Motor Trend Names Names 2007 Sport/Utility Of The Year - Motor Trend» (στα αγγλικά). Motor Trend. 2006-10-24. https://www.motortrend.com/news/news061024-sport-utility-of-the-year/. Ανακτήθηκε στις 2018-09-29.
↑ «2008 Mercedes-Benz GL-class» (στα αγγλικά). Car and Driver. https://www.caranddriver.com/features/2008-5best-trucks-feature-2008-mercedes-benz-gl-class-page-4. Ανακτήθηκε στις 2018-09-29.
↑ Motorcars, Fields. «Fields Motorcars | GL-Class and GLK-Class SUVs honored at Motorist Choice Awards». www.fieldsmotorcars.com (στα Αγγλικά). Ανακτήθηκε στις 29 Σεπτεμβρίου 2018.
↑ «Mercedes-Benz GL / GLS European sales figures» (στα αγγλικά). carsalesbase.com. http://carsalesbase.com/european-car-sales-data/mercedes-benz/mercedes-benz-gl/. Ανακτήθηκε στις 2018-08-01.
↑ «Mercedes-Benz GL / GLS US car sales figures» (στα αγγλικά). carsalesbase.com. Αρχειοθετήθηκε από το πρωτότυπο στις 2020-02-25. https://web.archive.org/web/20200225210836/http://carsalesbase.com/us-car-sales-data/mercedes-benz/mercedes-benz-gl/. Ανακτήθηκε στις 2018-08-01.
Τα Wikimedia Commons έχουν πολυμέσα σχετικά με το θέμα
Mercedes-Benz GL-Class (2006) by www.netcarshow.com
Mercedes-Benz GL 450 (2006) by www.netcarshow.com
Mercedes-Benz GL 420 CDI (2006) by www.netcarshow.com
Mercedes-Benz GL-Klasse X164 (2006 - 2009) by www.autoevolution.com
Mercedes-Benz GL-Class (2006 - 2013) by Honest-John.co.uk
2007-2012 Mercedes-Benz GL-Class review by Consumerguide.com (αναφέρεται στην GL-Class X164 Αμερικανικών προδιαγραφών)